PMIndiaData/PMIndiaSum huggingface dataset:
‘પ્રગતિ’ મારફતે પ્રધાનમંત્રીનો સંવાદ

પ્રધાનમંત્રી શ્રી નરેન્દ્ર મોદીએ આજે આઈસીટી આધારિત મલ્ટિ-મોડલ પ્લેટફોર્મ ‘પ્રગતિ’ મારફતે સક્રિય વહીવટ અને યોજનાઓના સમયસર અમલીકરણ માટે 27મી બેઠકની અધ્યક્ષતા કરી હતી. આ અગાઉ 26 પ્રગતિ બેઠકો યોજાઈ ગઈ છે. તેમાં કુલ 11 લાખ કરોડ રૂપિયાથી વધારેનાં રોકાણની યોજનાઓની સમીક્ષા કરવામાં આવી છે. તમામ ક્ષેત્રોમાં જાહેર ફરિયાદોનાં સમાધાનની સમીક્ષા કરવામાં આવી છે. આજે પ્રગતિ મારફતે 27મી બેઠક યોજાઈ હતી. તેમાં પ્રધાનમંત્રીએ રેલવે માર્ગ, રોડ અને ઊર્જા ક્ષેત્રની આઠ માળખાગત યોજનાઓની પ્રગતિની સમીક્ષા કરી હતી. આ યોજનાઓ ઘણાં રાજ્યોમાં ચાલી રહી છે, જેમાં બિહાર, ઝારખંડ, છત્તિસગઢ, મધ્યપ્રદેશ, હિમાચલપ્રદેશ, ઉત્તરપ્રદેશ, ઉત્તરાખંડ, મહારાષ્ટ્ર, ઓડિશા, ચંદીગઢ, દિલ્હી, ગુજરાત, રાજસ્થાન, પશ્ચિમ બંગાળ, સિક્કિમ અને અરુણાચલ પ્રદેશ સામેલ છે. પ્રધાનમંત્રીએ વર્તમાન જિલ્લા/રેફરલ હોસ્પિટલો સાથે સંબંધિત નવી મેડિકલ કોલેજોની સ્થાપના માટે યોજના લાગુ કરવામાં પ્રગતિની સમીક્ષા કરી હતી. કેન્દ્ર સરકારની સ્વાસ્થ્ય ક્ષેત્રમાં ઘણી નવી પહેલો પર ચર્ચા કરતાં પ્રધાનમંત્રીએ સ્વાસ્થ્યનાં માળખાગત ક્ષેત્રમાં ઝડપથી સુવિધાઓનો વિકાસ કરવા માટે અપીલ કરી હતી. પ્રધાનમંત્રીએ કહ્યું હતું કે, 14 એપ્રિલથી 5 મે, 2018 સુધી આયોજિત ગ્રામ સ્વરાજ અભિયાનનાં પ્રથમ તબક્કામાં 16,000થી વધારે ગામડાંઓમાં કેન્દ્ર સરકારની સાત મહત્ત્વપૂર્ણ યોજનાઓ લાગુ કરવામાં મોટી સફળતા મળી છે. તેમણે કહ્યું હતું કે, ગ્રામ સ્વરાજ અભિયાનનું બીજું ચરણ તમામ મહત્ત્વાકાંક્ષી જિલ્લાઓનાં 40,000થી વધારે ગામડાઓમાં ચાલી રહી છે. તેમણે રાજ્ય અને કેન્દ્ર સરકારનાં તમામ અધિકારીઓને આ સંદર્ભમાં 15 ઓગસ્ટ સુધી શ્રેષ્ઠ પરિણામો પ્રાપ્ત કરવા માટે સંપૂર્ણ કટિબદ્ધતા સાથે કામ કરવાની અપીલ કરી હતી. પ્રધાનમંત્રીએ સૌભાગ્ય યોજના અંતર્ગત અત્યાર સુધી થયેલી પ્રગતિની પ્રશંસા કરી હતી અને કહ્યું હતું કે, નિયત સમય સુધી ચાર કરોડ પરિવારોને વીજળીનું જોડાણ ઉપલબ્ધ કરાવવાનાં લક્ષ્યાંકને સિદ્ધ કરવા માટે તમામ પ્રયાસો કરવા જોઈએ.
મંત્રીમંડળે બંધારણનાં 5માં પરિશિષ્ટ હેઠળ રાજસ્થાનના સંદર્ભમાં જાહેર કરાયેલાં અનુસૂચિત ક્ષેત્રોને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં રાજસ્થાનનાં સંદર્ભે તા. 12મી ફેબ્રુઆરી, 1981ના બંધારણીય આદેશ (સી.ઓ.) 114ને રદ કરીને નવો આદેશ બહાર પાડીને ભારતીય બંધારણનાં 5માં પરિશિષ્ટ હેઠળ જાહેર કરાયેલાં અનુસૂચિત ક્ષેત્રોને મંજૂરી આપી છે. નવો બંધારણીય આદેશ પ્રસિદ્ધ કરવાને કારણે રાજસ્થાનની અનુસૂચિત જનજાતિઓને બંધારણનાં 5માં પરિશિષ્ટ હેઠળ ઉપલબ્ધ સુરક્ષા પ્રાપ્ત થશે. રાજસ્થાન સરકારે ભારત સરકારને બંધારણના 5માં પરિશિષ્ટ હેઠળ રાજસ્થાન રાજ્યમાં અનુસૂચિત ક્ષેત્રો વિસ્તારવા માટે વિનંતિ કરી હતી. લાભાર્થીઓ બાંસવાડા, ડુંગરપુર અને પ્રતાપગઢમાં રહેતા આદિજાતિનાં લોકો તથા ઉદયપુર, રાજસમંદ, ચિત્તોડગઢ, પાલી અને સિરોહી જિલ્લાનાં આંશિક વિસ્તારોમાં રહેતા આદિજાતિનાં લોકોને બંધારણનાં 5મા પરિશિષ્ટ હેઠળ ઉપલબ્ધ સુરક્ષાત્મક પગલાંનો લાભ મળશે. રાજસ્થાન રાજ્યના બાંસવાડા, ડુંગરપુર અને પ્રતાપગઢ નામના ત્રણેય સંપૂર્ણ, 9 સંપૂર્ણ તાલુકાઓ, 1 સંપૂર્ણ બ્લોક અને રાજસ્થાનનાં ઉદયપુર, રાજસમંદ, ચિત્તોડગઢ, પાલી અને સિરોહી જિલ્લાના 226 ગામને આવરી લેતી 46 સંપૂર્ણ ગ્રામ પંચાયતોનો આ અનુસૂચિત વિસ્તારોમાં સમાવેશ કરવામાં આવ્યો છે. કેન્દ્ર અને રાજ્ય સરકારની હાલની યોજનાઓ હેઠળ અનુસૂચિત ક્ષેત્રોમાં ઝડપી વિકાસ હાથ ધરી શકાય તે માટે વધુ કેન્દ્રીત રીતે ધ્યાન આપવાનું રહેશે. અનુસૂચિત ક્ષેત્રો જાહેર કરવા માટે કોઈ વધારાનુ ભંડોળ જોડવાની જરૂર પડશે નહીં. તે જનજાતીય ઉપ-યોજનાનો હિસ્સો (હવે તેને ટ્રાઈબલ સબ- સ્કીમ તરીકે ઓળખવામાં આવે છે) બની રહેશે. પૂષ્ઠભૂમિ ભારતના બંધારણના 5માં પરિશિષ્ટના પરિચ્છેદ 6(1) (ધારા 244 (1) મુજબ અનુસૂચિત ક્ષેત્રો એટલે એવાં ક્ષેત્રો કે, જેમને રાષ્ટ્રપતિનાં આદેશથી અનુસૂચિત ક્ષેત્રો જાહેર કરવામાં આવેલાં હોય. બધારણની 5મી અનુસૂચિ પરિચ્છેદ 6(2) અનુસાર રાષ્ટ્રપતિના હૂકમ દ્વારા કોઈ પણ સમયે, રાજ્યના રાજ્યપાલ સાથે સમીક્ષા કરીને રાજ્ય અથવા રાજ્યોનાં અનુસૂચિત ક્ષેત્રોમાં વધારો કે નાબૂદી કરી શકાય છે. સંબંધિત રાજ્યનાં રાજ્યપાલ સાથે વિચાર-વિમર્શ કર્યા પછી આવા પરિચ્છેદ હેઠળ કરવામાં આવેલ કોઈ પણ આદેશ કે હુકમથી અનુસૂચિત ક્ષેત્રો પુનઃવ્યાખ્યાયીત થશે. અનુસૂચિત ક્ષેત્રોને સૌપ્રથમ વાર વર્ષ 1950માં અધિસૂચિત કરવામાં આવ્યા હતા. એ પછી 1981માં નવા જિલ્લાઓના પુનઃગઠન/રચનાને કારણે તથા અનુસૂચિત આદિજાતિની વસતીમાં ફેરફારોને કારણે રાજસ્થાન રાજ્યમાં અનુસૂચિત ક્ષેત્રો સુનિશ્ચિત કરતા આદેશો વર્ષ 2011ની વસતી ગણતરી અનુસાર બહાર પાડવામાં આવ્યા હતા.
મંત્રીમંડળે વિદેશોમાં રહેતાં ભારતીયોના ભારત-વિકાસ ફાઉન્ડેશન બંધ કરવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે વિદેશોમાં રહેતા ભારતીયોના ભારત-વિકાસ ફાઉન્ડેશન (આઈડીએફ-ઓઆઈ) બંધ કરવા માટે મંજૂરી આપી દીધી છે, જેથી રાષ્ટ્રીય સ્વચ્છ ગંગા મિશન અને સ્વચ્છ ભારત મિશન જેવા સરકારનાં મુખ્ય કાર્યક્રમો માટે પ્રવાસી ભારતીયોનાં યોગદાનને દિશા આપવા માટે તાલમેલ વધારી શકાય. પૃષ્ઠભૂમિ : અ. સરકારે 2008માં મંત્રીમંડળની મંજૂરીથી આઈડીએફ-ઓઆઈની સ્થાપના એક સ્વાયત્ત અને બિનનફાકારક ટ્રસ્ટ સ્વરૂપે થઈ હતી, જેથી ભારતની સામાજિક અને વિકાસ યોજનાઓમાં પ્રવાસી ભારતીયોનાં સ્વેચ્છાપૂર્વક યોગદાનને સરળ બનાવી શકાય. બ. વિદેશોમાં રહેતાં ભારતીય સમુદાય પાસેથી દાન સ્વરૂપે ફાઉન્ડેશનને ડિસેમ્બર, 2008થી માર્ચ, 2015 વચ્ચે ફક્ત 36.80 લાખ રૂપિયા મળ્યાં હતાં, આઈડીએફ-ઓઆઈની 2015માં એક વિસ્તૃત સમીક્ષા કરવામાં આવી. સરકારનાં રાષ્ટ્રીય સ્વચ્છ ગંગા મિશન અને સ્વચ્છ ભારત મિશન જેવા મુખ્ય કાર્યક્રમોને પ્રોત્સાહન આપવા અને રાજ્ય સરકારો દ્વારા ઓળખ થયેલી સામાજિક અને વિકાસ યોજનાઓને આઈવીએફ-ઓઆઈનાં આદેશપત્રમાં સામેલ કરવામાં આવી છે. ક. જોકે એપ્રિલ, 2015 અને માર્ચ, 2018 વચ્ચે ટ્રસ્ટને 10.16 કરોડ રૂપિયા પ્રાપ્ત થયાં, જેમાંથી પ્રાપ્ત મોટા ભાગની રકમ રાષ્ટ્રીય સ્વચ્છ ગંગા મિશન અથવા સ્વચ્છ ભારત મિશન સાથે જોડાયેલી હતી, જેનું સંચાલન તેમની સંબંધિત એજન્સીઓ દ્વારા અલગ-અલગ કરવામાં આવ્યું હતું. તાલમેલ વધારવા, ક્ષમતામાં સુધારો કરવા અને કામને ડબલ થતું અટકાવવા આઈડીએફ-ઓઆઈનાં ટ્રસ્ટ બોર્ડની નવમી બેઠકમાં ટ્રસ્ટને 31 માર્ચ, 2018નાં રોજ બંધ કરવાનો નિર્ણય લેવાયો છે.
પ્રધાનમંત્રી ઉત્તરપ્રદેશના પ્રયાગરાજ ખાતે 29 ફેબ્રુઆરી 2020ના રોજ મહા વિતરણ શિબિરમાં દિવ્યાંજનો અને વરિષ્ઠ નાગરિકોને દૈનિક જીવનની સહાય અને ઉપકરણોનું વિતરણ કરશે

પ્રધાનમંત્રી શ્રી નરેન્દ્ર મોદી ઉત્તરપ્રદેશના પ્રયાગરાજ ખાતે 29 ફેબ્રુઆરી 2020ના રોજ યોજાનારી મહા વિતરણ શિબિરમાં વરિષ્ઠ નાગરિકો (રાષ્ટ્રીય વયોશ્રી યોજના –  યોજના હેઠળ) મદદરૂપ સહાય અને ઉપકરણોનું વિતરણ કરશે. દેશમાં અત્યાર સુધીમાં આવરી લેવામાં આવેલા લાભાર્થીઓની સંખ્યા, વિતરણ કરવામાં આવેલા ઉપકરણોની સંખ્યા અને મદદરૂપ સહાય તેમજ ઉપકરણોના મૂલ્યના સંદર્ભમાં આ સૌથી મોટી વિતરણ શિબિર છે. આ મહા શિબિરમાં 56,000થી વધુ અલગ-અલગ પ્રકારની મદદરૂપ સહાય અને ઉપકરણોનું 26,000થી વધુ લાભાર્થીને તદ્દન વિનામૂલ્યે વિતરણ કરવામાં આવશે. આ સહાય અને ઉપકરણોની કુલ કિંમત રૂ. 19 કરોડથી વધુ છે. આ વિતરણનો મૂળ ઉદ્દેશ્ય આવી સહાય અને ઉપકરણોની મદદ પૂરી પાડીને દિવ્યાંગજનો અને વરિષ્ઠ નાગરિકોના દૈનિક જીવનમાં સુધારો અને તેમનો સામાજિક-આર્થિક વિકાસ કરવાનો છે.
પ્રધાનમંત્રીએ તેલંગાણાના લોકોને રાજ્યના સ્થાપના દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ તેલંગાણાના લોકોને રાજ્યના સ્થાપના દિવસ પર શુભેચ્છા પાઠવી છે. એક ટ્વીટમાં, પ્રધાનમંત્રીએ કહ્યું; "તેલંગાણાના મારા બહેનો અને ભાઈઓને રાજ્યના સ્થાપના દિવસની શુભેચ્છાઓ. તેલંગાણાના લોકો રાષ્ટ્રીય પ્રગતિ માટે સખત મહેનત અને અપ્રતિમ સમર્પણનો પર્યાય છે. રાજ્યની સંસ્કૃતિ વિશ્વ વિખ્યાત છે. હું તેલંગાણાના લોકોની સુખાકારી માટે પ્રાર્થના કરું છું. "
રાષ્ટ્રીય કેપિટલ ગુડ્સ નીતિ

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે રાષ્ટ્રીય કેપિટલ ગુડ્સ નીતિને પોતાની મંજૂરી આપી દીધી છે. કેપિટલ ગુડ્સના ક્ષેત્રમાં આ પોતાની તરફની પહેલી નીતિ છે જેનો ઉદ્દેશ્ય કેપિટલ ગુડ્સના ઉત્પાદનને પ્રોત્સાહન આપવાનો છે. કેપિટલ ગુડ્સના ક્ષેત્રમાં 2014 – 15માં 2,30,000 કરોડ રૂપિયાનું ઉત્પાદન થયું હતું જેનાથી 2025 સુધી 7,50,000 કરોડ રૂપિયા કરવાનું લક્ષ્ય રાખવામાં આવ્યું છે. નીતિમાં નિર્યાતને વર્તમાનમાં 27 ટકાથી વધારીને 40 ટકા સુધી કરવાની પરિકલ્પના કરવામાં આવી છે. એનાથી ભારતના સ્થાનિક ઉત્પાદનમાં ભાગીદારી 60 ટકાથી વધીને 80 ટકા સુધી થઇ જશે. નીતિમાં તમામ ઉપક્ષેત્રોની ટેકનિકોમાં સુધારો, કૌશલ ઉપલબ્ધતાને પ્રોત્સાહન, આવશ્યક માનદંડોનું પાલન કરવા તથા એમએસએમઇને પૂંજીગત વિકાસ તથા વૃદ્ધિને પ્રોત્સાહન આપવાનું પણ લક્ષ્ય રાખવામાં આવ્યું છે. આ નીતિમાં ‘ભારતને વિશ્વસ્તરીય કેપિટલ ગુડ્સ કેન્દ્ર બનાવવા’ના ઉદ્દેશ્યને સાકાર કરવામાં આવી શકે છે. આ નીતિ સમસ્ત ઉત્પાદનમાં પણ મહત્વની ભૂમિકા અદા કરતા ‘મેક ઇન ઇન્ડિયા’ની પરિકલ્પનાને મજબૂત આધાર આપશે. નીતિના ઉદ્દેશ્યોને પૂરા કરવાની જવાબદારી ભારે ઉદ્યોગ વિભાગની થશે કે જે સમયબદ્ધ રીતે એના માટે તૈયાર રોડમેપના હિસાબથી યોજનાઓ માટે મંજૂરી પ્રાપ્ત કરશે. પૃષ્ઠભૂમિ : રાષ્ટ્રીય કેપિટલ ગુડ્સ નીતિનો વિચાર પહેલી વખત ડિસેમ્બર, 2014માં આયોજિત ‘મેક ઇન ઇન્ડિયા’ કાર્યશાળામાં ભારે ઉદ્યોગ વિભાગ દ્વારા પ્રધાનમંત્રીની સામે રાખવામાં આવ્યો હતો. આ નીતિને અંતિમ રૂપ આપ્યા પહેલા તેના ભાગીદારો, ઉદ્યોગના પરામર્શદાતાઓ, એકેડેમીક લોકો તથા વિભિન્ન મંત્રાલયો દ્વારા ભારે વિચાર વિમર્શ કરવામાં આવ્યો હતો. આ નીતિની મુખ્ય ભલામણો તથા બાબતોને આ મહત્વપૂર્ણ ક્ષેત્રના વિકાસને ઝડપ આપવાના ઉદ્દેશ્યને ધ્યાનમાં રાખીને તૈયાર કરવામાં આવી છે. નીતિનું લક્ષ્ય કેપિટલ ગુડ્સ ક્ષેત્રમાં પરિવર્તનકારી રણનીતિઓ લાગૂ કરવાનું છે. તેમાં જે મુખ્ય બાબતો પર વિચાર કરવામાં આવ્યો છે, તેમાં નાણાકિય ઉપબલ્ધતા, કાચા માલ, નવાચાર તથા ટેકનિક, ઉત્પાદક્તા , ગુણવત્તા તથા પર્યાવરણને અનૂકુળ ઉત્પાદનની રીતો, નિર્યાતને પ્રોત્સાહન આપવા તથા સ્થાનિક માગ પેદા કરવી વગેરે છે.
રાષ્ટ્રપતિએ પ્રધાનમંત્રીને તેમના જન્મદીને શુભેચ્છા પાઠવી

રાષ્ટ્રપતિ શ્રી પ્રણવ મુખર્જીએ આજે પ્રધાનમંત્રી શ્રી નરેન્દ્ર મોદીને તેમના જન્મદીને અભિનંદન આપ્યા અને હાર્દિક શુભેચ્છા પાઠવી છે. પોતાના સંદેશમાં તેમણે કહ્યું કે, આપ જન્મદિવસના અવસરે કૃપા કરીને મારી શુભકામનાઓ અને અભિનંદન સ્વિકારશો. મારી ઈશ્વરને પ્રાર્થના છે કે આ દિવસથી આપના અને રાષ્ટ્રના જીવનમાં મહાન ઉપલબ્ધિઓથી ભરેલા એક નવા વર્ષની શરૂઆત થાય. ઈશ્વર આપને સારું સ્વાસ્થ્ય, ખુશહાલી પ્રદાન કરે અને આપ અનેક વર્ષો સુધી રાષ્ટ્ર પ્રત્યે સમર્પિત સેવાઓ પ્રદાન કરી શકો.
પ્રધાનમંત્રી નરેન્દ્ર મોદીએ નાગપુર મેટ્રોનું ઉદઘાટન કર્યુ

પ્રધાનમંત્રી શ્રી નરેન્દ્ર મોદીએ આજે નવી દિલ્હી ખાતેથી વીડિયો કોન્ફરન્સ મારફતે નાગપુર મેટ્રોનું ઉદઘાટન કર્યુ હતું. નાગપુરના ખાપરીથી સિતાબુલ્દી સુધીની 13.5 કિમી લાંબી શાખાની તકતીને ડિજિટલી અનાવરણ કરી ઉદઘાટન કરવામાં આવ્યું હતું. આ પ્રસંગે એકત્રિત થયેલા લોકોને વીડિયો કોન્ફરન્સ દ્વારા સંબોધતા પ્રધાનમંત્રીએ નાગપુરના લોકોને મહારાષ્ટ્રમાં બીજી મેટ્રો સેવા શરૂ થવા બદલ અભિનંદન આપ્યા હતા. તેમણે જણાવ્યું હતું કે આ તેમના માટે એક ખાસ ક્ષણ છે કારણ કે તેમણે 2014માં નાગપુર મેટ્રો માટે આધારશિલા મૂકી હતી. તેમણે વધુમાં જણાવ્યું હતું કે મેટ્રો નાગપુરમાં લોકોને વધુ સારી, સસ્તી અને પર્યાવરણીય રીતે અનુકૂળ પરિવહનના સાધનો પુરા પાડશે. પ્રધાનમંત્રીએ જણાવ્યું હતું કે કેન્દ્ર સરકાર અને રાજ્ય સરકાર ભવિષ્યની જરૂરિયાતોને નજર સમક્ષ રાખીને નાગપુરના વિકાસ માટે સાતત્યપૂર્ણ રીતે કામગીરી કરી રહી છે. તેમણે ઉમેર્યુ હતુ કે નાગપુર મેટ્રો યુવાનો માટે રોજગારીની તકોનું સર્જન કરશે અને શહેરના ભવિષ્યના વિકાસમાં પણ મદદરૂપ થશે. સમગ્ર દેશમાં આધુનિક પરિવહન વ્યવસ્થાનું નિર્માણ કરવા કેન્દ્ર સરકારે હાથ ધરેલી પહેલો દર્શાવતા પ્રધાનમંત્રીએ જણાવ્યું હતું કે છેલ્લા સાડા ચાર વર્ષોમાં મેટ્રોના 400 કિમીના કાર્યાન્વિત નેટવર્કનું નિર્માણ કરવામાં આવ્યું છે. તેમણે વધુમાં જણાવ્યું હતું કે સમગ્ર દેશમાં 800 કિમીના મેટ્રો નેટવર્કની કામગીરી પ્રગતિમાં છે. પ્રધાનમંત્રીએ તાજેતરમાં લોન્ચ કરાયેલા કોમન મોબિલિટી કાર્ડ, વન નેશન – વન કાર્ડના ફાયદાઓનો પણ ઉલ્લેખ કર્યો હતો. તેમણે જણાવ્યું હતું કે સ્વદેશી રીતે વિકસાવેલુ આ કાર્ડ ડેબિટ કાર્ડને મોબિલિટી કાર્ડ સાથે જોડે છે અને આવા કાર્ડ બનાવવા માટે ભારતને અન્ય દેશો ઉપર રાખવા પડતાં આધારની જરૂરિયાત દૂર કરે છે. તેમણે ઉમેર્યુ હતુ કે વિશ્વમાં ખૂબ જ ઓછા દેશો પરિવહન માટે આવા પ્રકારનું કોમન મોબિલિટી કાર્ડ ધરાવે છે. પ્રધાનમંત્રીએ જણાવ્યું હતું કે સમસ્યાઓના ઉકેલ શોધવામાં કેન્દ્ર સરકાર એકીકૃત અભિગમ ધરાવે છે. તેમણે ભારપૂર્વક દેશના તમામ નાગરિકો માટે જીવનની સરફતા સુનિશ્ચિત કરવા પ્રત્યે સરકારની કટિબદ્ધતા વ્યક્ત કરી હતી.
પ્રધાનમંત્રીએ મહારાણા પ્રતાપને તેમની જયંતી પર શ્રદ્ધાંજલિ અર્પી

પ્રધાનમંત્રી શ્રી નરેન્દ્ર મોદીએ મહારાણા પ્રતાપને તેમની જયંતી પર શ્રદ્ધાંજલિ આપી છે. એક ટ્વીટમાં, પ્રધાનમંત્રીએ કહ્યું; "વીરતા અને બહાદુરીના પર્યાય એવા મહારાણા પ્રતાપને તેમની જન્મજયંતી પર વંદન. તેમની હિંમત અને સંઘર્ષની ગાથા હંમેશા દેશવાસીઓને પ્રેરણા આપતી રહેશે."
વિજયાદશમી પર્વે પ્રધાનમંત્રી આંધ્રપ્રદેશમાં

પ્રધાનમંત્રીશ્રી નરેન્દ્ર મોદીએ આજે (22 ઓક્ટોબર, 2015) આંધ્રપ્રદેશની નવી રાજધાની અમરાવતીના શિલાન્યાસ સમારોહમાં ભાગ લીધો હતો. આ સમારોહના અવસરે તેમણે એક પટ્ટિકાનું અનાવરણ કર્યું હતું. આ પ્રસંગે તેમણે આંધ્રપ્રદેશને કરવામાં આવેલા કેન્દ્ર સરકારના દરેક વચન પૂરા કરવા માટેનું વચન આપ્યું. પ્રધાનમંત્રીએ શિલાન્યાસ સમારોહમાં આંધ્રપ્રદેશના મુખ્યમંત્રીશ્રી ચંદ્રબાબુ નાયડુના વખાણ કર્યા હતા. તેમણે કહ્યું કે શ્રી નાયડુએ જે ઉત્સાહથી આંધ્રપ્રદેશની નવી રાજધાનીના નિર્માણનું કામ પોતાના હાથમાં લીધું છે તે વખાણવા લાયક છે. તેમણે કહ્યું કે મુખ્યમંત્રીએ દુનિયાભરમાં શહેરીકરણના શ્રેષ્ઠ રીત-રિવાજોને તેમાં સમાવેશ કરવાનો પ્રયાસ કર્યો છે તે પણ વખાણવાલાયક છે. તેમણે કહ્યું કે શહેરીકરણને એક તક તરીકે જોવામાં આવે, નહીં કે એક સમસ્યા અથવા પડકાર તરીકે. તેમણે આશા વ્યક્ત કરી હતી કે અમરાવતી દેશના દરેક શહેરો માટે એક આદર્શ રજૂ કરશે. પ્રધાનમંત્રીએ એ બાબતે પણ આનંદની લાગણી વ્યક્ત કરી હતી કે તેલંગણાના મુખ્યમંત્રીશ્રી કે ચંદ્રશેખર રાવને આ પ્રસંગે વિશેષરૂપથી આમંત્રિત કર્યા છે. તેમણે કહ્યું કે આંધ્રપ્રદેશ અને તેલંગણા બન્નેની આત્મા તેલુગુ છે. તેમણે આશા વ્યક્ત કરી હતી કે બન્ને રાજ્ય ઝડપથી પ્રગતિ કરશે. પ્રધાનમંત્રીએ આંધ્રપ્રદેશ અને કેન્દ્રની તરફથી સાથે મળીને રાજ્યમાં માનવ સંસાધન વિકાસની દિશામાં કરવામાં આવી રહેલા પ્રયાસોની પ્રશંસા કરી હતી. તેમણે કહ્યું કે આંધ્રપ્રદેશ સ્ટાર્ટઅપ ક્ષેત્રમાં અગ્રણી બનીને આગળ આવશે. ત્યાં ઉપસ્થિત લોકોને તેમણે જણાવ્યું હતું કે મારી પાસે પણ તમારી જેમ માટી અને જળ છે. તેમણે કહ્યું, હું નવી રાજધાની માટે યમુના નદીનું પાણી અને સંસદભવન પરિસરની માટી લાવ્યો છું. આ એક પ્રકારથી રાષ્ટ્રીય રાજધાનીના અમરાવતી તરફ આવવાનું પ્રતિક છે. પ્રધાનમંત્રીશ્રી મોદીએ તિરુપતિ વિમાનીમથક ખાતે ગરુડ ટર્મિનલનું ઉદ્ધાટન કર્યું હતું. તેમણે કહ્યું કે કેન્દ્ર સરકાર શ્રેષ્ઠ માળખાકીય સુવિધાના માધ્યમથી પર્યટન ક્ષેત્રને પ્રોત્સાહન આપવાનો પ્રયાસ કરી રહી છે. પ્રધાનમંત્રીએ તિરુપતિમાં શ્રી વેંક્ટેશ્વર મોબાઇલ અને ઇલેક્ટ્રોનિક્સ હબનું શિલાન્યાસ કર્યું હતું. શ્રી નરેન્દ્ર મોદીએ તિરુપતિના તિરુમાલા મંદિરમાં પૂજા-અર્ચના કરી હતી. તેમણે કહ્યું કે ભગવાન બાલાજી દેશના સામાન્ય નાગરિકને ખુશાલી અને સમૃદ્ધિના આશિર્વાદ આપે.
પ્રધાનમંત્રીએ ભૂતપૂર્વ ભારતીય ક્રિકેટર શ્રી યશપાલ શર્માજીના અવસાન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ભૂતપૂર્વ ભારતીય ક્રિકેટર અને 1983ના વર્લ્ડ કપ વિજેતા ટીમના સભ્ય શ્રી યશપાલ શર્માજીના અવસાન અંગે ઉંડી વ્યથા વ્યક્ત કરી હતી. એક ટવીટમાં પ્રધાનમંત્રીએ કહ્યું કે, "શ્રી યશપાલ શર્માજી 1983 ની સુપ્રસિદ્ધ ટીમ સહિત ભારતીય ક્રિકેટ ટીમના ઘણા પ્રિય સભ્ય હતા. તેઓ સાથી ખેલાડીઓ, ચાહકો અને નવોદિત ક્રિકેટરો માટે પ્રેરણારૂપ હતા. તેમના અવસાનથી દુઃખ થયું. તેમના પરિવાર અને પ્રશંસકો પ્રત્યે સંવેદના. ઓમ શાંતિ."
મંત્રીમંડળની બેઠકમાં ભારત અને ફ્રાન્સ વચ્ચે સ્થળાંતર અને ગતિશીલતા ભાગીદારી કરારને મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે ભારત અને ફ્રાન્સ વચ્ચે સ્થળાંતર અને ગતિશીલતા ભાગીદારી કરારના સુધારાને મંજૂરી આપી દીધી છે. ફ્રાંસના રાષ્ટ્રપતિની ભારતની મુલાકાત દરમિયાન માર્ચ, 2018 માં આ કરાર પર હસ્તાક્ષર થયા હતા. આ કરાર, લોકોથી લોકોના સંપર્કો વધારવા, વિદ્યાર્થીઓ, શિક્ષણવિદો, સંશોધકો અને કુશળ વ્યાવસાયિકોની ગતિશીલતા અને બંને પક્ષો વચ્ચે અનિયમિત સ્થળાંતર અને માનવ તસ્કરીને લગતા મુદ્દાઓ પર સહકારને મજબૂત બનાવવાના મુખ્ય લક્ષ્યાંકને રજૂ કરે છે. આ કરાર ફ્રાન્સ સાથે ભારતના ઝડપથી વિસ્તરતા બહુપક્ષીય સંબંધોનો સાક્ષી બનશે અને બંને પક્ષો વચ્ચે વધતા વિશ્વાસનું પ્રતીક છે. આ કરાર શરૂઆતમાં સાત વર્ષના સમયગાળા માટે માન્ય છે , આ કરાર સંયુક્ત કાર્યકારી જૂથ દ્વારા સ્વચાલિત નવીકરણ માટેની જોગવાઈ અને દેખરેખ પદ્ધતિનો સમાવેશ કરે છે.
પૂર્વીય આર્થિક મંચની બેઠકમાટે રશિયાના વ્લાદિવોસ્તોકની મુલાકાતે રવના થતા અગાઉ પ્રધાનમંત્રીનું નિવેદન

હું 4-5 સપ્ટેમ્બર, 2019ના રોજ રશિયાનાવ્લાદિવોસ્તોકની મુલાકાત લઇ રહ્યો છું. રશિયાના દૂરના પૂર્વીય પ્રદેશની ભારતીય પ્રધાનમંત્રી તરીકેની મારી આ પ્રથમ મુલાકાત અમારા મજબૂત દ્વિપક્ષીય સંબંધોના જોડાણને બન્ને પક્ષો તરફથી વધારે વૈવિધ્યપૂર્ણ બનાવવા અને વધારે મજબૂત કરવાની ઇચ્છા દર્શાવે છે. મારી મુલાકાતના બે હેતુ – રશિયાના રાષ્ટ્રપતિ શ્રી વ્લાદિમિર પુતિનના આમંત્રણ પર 5માંપૂર્વીય આર્થિક મંચના મુખ્ય મહેમાન તરીકે ભાગ લેવાનો અને તેમની સાથે 20મી ભારત-રશિયા વાર્ષિક શિખર સંમેલન હાથ ધરવાનો છે. આ મંચ રશિયાના દૂરના પૂર્વીય પ્રદેશમાં વ્યાપાર અને રોકાણની તકોના વિકાસ પર ધ્યાન કેન્દ્રિત કરે છે અને આ ક્ષેત્રમાં ભારત અને રશિયા વચ્ચે ગાઢ અને પરસ્પર લાભદાયક સહકાર વિકસાવવાની પ્રચંડ સંભાવનાઓ રજૂ કરે છે. આપણા બન્ને દેશો પોતાની વિશિષ્ટ અને આગવી વ્યૂહાત્મક ભાગીદારીના મજબૂત પાયા પર નિર્માણ પામેલા સર્વશ્રેષ્ઠ સંબંધોનો ફાયદો મેળવે છે. બન્ને દેશો સંરક્ષણ, નાગરિક અણુ ઉર્જા અને અવકાશના શાંતિપૂર્ણ ઉપયોગના વ્યૂહાત્મક ક્ષેત્રોમાં વ્યાપકપણે સહકાર ધરાવે છે. આપણે મજબૂત અને વૃદ્ધિ પામી રહેલા વેપાર અને રોકાણ સંબંધો ધરાવીએ છીએ. આપણી મજબૂત ભાગીદારી બહુઆયામી વિશ્વને પ્રોત્સાહન કરવાની ઇચ્છા દ્વારા પૂરક બને છે અને બન્ને દેશો પ્રાદેશિક અને બહુરાષ્ટ્રીય મંચ પર આ હેતુ સિદ્ધ કરવા પરસ્પર ગાઢ સહકાર આપે છે. હું અમારી દ્વિપક્ષીય ભાગીદારી તેમજ પરસ્પર હિતના પ્રાદેશિક અને આંતરરાષ્ટ્રીય મુદ્દાઓના વ્યાપક ક્ષેત્રો પર મારા મિત્ર રાષ્ટ્રપતિ પુતિન સાથે ચર્ચા કરવાની આતુરતાથી રાહ જોઉ છું. હું પૂર્વીય આર્થિક મંચમાં ઉપસ્થિત રહેનારા અન્ય વૈશ્વિક નેતાઓ સાથે મુલાકાત અને તેમા ભાગ લઇ રહેલા ભારતીય ઉદ્યોગ અને વ્યવસાય પ્રતિનિધિઓ સાથે વાર્તાલાપની આશા રાખું છું.
પ્રધાનમંત્રી લાઓસના વિઆંતિયાન ખાતે યોજાનારી 14મી આસિયાન-ભારત શિખર પરિષદમાં હાજરી આપશે

પ્રધાનમંત્રી શ્રી નરેન્દ્ર મોદી આસિયાન-ભારત શિખર પરિષદ તથા લાઓસના પાટનગર વિઆંતિયાન ખાતે તા. 7 સપ્ટેમ્બર 2016 થી 8 સપ્ટેમ્બર 2016 સુધી યોજાનાર 11મી પૂર્વ એશિયા શિખર પરિષદમાં હાજરી આપશે. પ્રધાનમંત્રીએ તેમના ફેસબુક એકાઉન્ટની પોસ્ટમાં જણાવ્યું છે કેઃ “હું વિઆંતિયાન લાઓ પીડીઆરમાં તા. 7-8 સપ્ટેમ્બરના રોજ હાજરી આપીશ. જે આપણા ઉત્તરના વિસ્તારના વિકાસ માટે મહત્વની બની રહેશે. આસિયાન સાથે આપણી વ્યુહાત્મક ભાગીદારી આપણા સલામતીના હિતો માટે તથા આ વિસ્તારની સલામતીના પરંપરાગત અને બિન-પરંપરાગત પડકારોનો સામનો કરવા માટે પણ મહત્વની છે. ઈસ્ટ ઈન્ડિયા શિખર પરિષદ એ એસિયા પેસિફિક રિજીયન સમક્ષના પડકારો અને તકોની ચર્ચા માટે પ્રિમિયર ફોરમ બની રહે છે. આપણા સંબંધને અભિગમને એક શબ્દમાં સમાવી શકાય તેમ છે અને એ શબ્દ છે – કનેકટિવીટી લોકો અને લોકો વચ્ચેની કડી વધુ મજબૂત બને, અને સંસ્થાકીય કડીઓ મજબૂત થાય અને આધુનિક તથા પરસ્પર સાથે સંકળાયેલી દુનિયાનો પરસ્પરના લાભ અને હિત માટે ઉપયોગ થઈ શકે તે આપણા તમામ લોકોના હિતમાં છે. ” મુલાકાત દરમિયાન મને પરિષદમાં ભાગ લઈ રહેલા નેતાઓ સાથે પરામર્શ કરવાની તક મળશે અને પરસ્પર સાથે નિસબત ધરાવતા દ્વિપક્ષી મુદ્દાઓની પણ ચર્ચા થશે.
રાજ્યસભામાં રાષ્ટ્રપતિના અભિભાષણના આભાર પ્રસ્તાવ પર પ્રધાનમંત્રીનો જવાબ

પ્રધાનમંત્રી શ્રી નરેન્દ્ર મોદીએ આજે રાજ્યસભામાં રાષ્ટ્રપતિના અભિભાષણ પર આભાર પ્રસ્તાવનો જવાબ આપ્યો હતો. તેમણે કહ્યું હતું કે, વિમુદ્રીકરણ પર કેટલાક સભ્યોએ તેમના અભિપ્રાયો વ્યક્ત કર્યા છે અને તેના પર નોંધપાત્ર ચર્ચા થઈ હતી. પ્રધાનમંત્રીએ જણાવ્યું હતું કે, કાળું નાણું અને ભ્રષ્ટાચાર સામેની લડાઈ રાજકીય લડાઈ નથી અને તેનો ઉદ્દેશ કોઈ એક રાજકીય પક્ષને લક્ષ્યાંક બનાવવાનો નથી. તેમણે ભારપૂર્વક જણાવ્યું હતું કે, ભ્રષ્ટાચારથી ગરીબો અને મધ્યમ વર્ગની આકાંક્ષાઓને નુકસાન થાય છે. તેમણે જણાવ્યું હતું કે, જે લોકો વ્યવસ્થા સાથે છેતરપિંડી કરે છે તેમની સામે કડક હાથે કામ લેવામાં આવશે, જેથી ગરીબોના હાથ મજબૂત કરી શકાય. પ્રધાનમંત્રીએ જણાવ્યું હતું કે, વિમુદ્રીકરણ પછી આશરે 700 માઓવાદીએ આત્મસમર્પણ કર્યું છે અને આ સંખ્યામાં વધારો થઈ રહ્યો છે. શ્રી નરેન્દ્ર મોદીએ કહ્યું હતું કે, આજે દેશ વિભાજીત થઈ ગયો છે, જેમાં એક તરફ કેન્દ્ર સરકાર અને ભારતની જનતા છે, તો બીજી તરફ રાજકીય નેતાઓનું જૂથ છે. પ્રધાનમંત્રીએ જણાવ્યું હતું કે, આજે ભારત આપણા સમાજમાં પેસી ગયા સડાને દૂર કરવાનું કામ કરી રહ્યો છે. તેમણે કહ્યું હતું કે, આપણે વ્યવહારિક ફેરફાર માટે અગ્રેસર થવાનું જાળવી રાખવું પડશે અને આપણા દેશની ક્ષમતાને નજરઅંદાજ ક્યારેય ન કરવી જોઈએ. પ્રધાનમંત્રીએ કહ્યું હતું કે, સંસ્થાઓને રાજકારણથી પર રાખવી પડશે અને રિઝર્વ બેંક ઓફ ઇન્ડિયાને કોઈ વિવાદમાં લાવવી ન જોઈએ. પ્રધાનમંત્રીએ જણાવ્યું હતું કે, શાસન સાથે સંબંધિત બાબતો પર ઘણી કામગીરી થઈ છે, જેણે દેશના સામાન્ય નાગરિકોને તાકાત આપી છે. તેમણે પારદર્શકતાનો ઉલ્લેખ કર્યો હતો, જે સરકારી ઇ-માર્કેટપ્લેસ મારફતે સરકારી ખરીદી પ્રક્રિયામાં આવી છે. પ્રધાનમંત્રીએ સ્વચ્છ ભારતના સંદેશને આગળ વધારવા અને જાગૃતિ લાવવા બદલ મીડિયાને અભિનંદન આપ્યા હતા. તેમણે ઉમેર્યું હતું કે, ગ્રામીણ વિસ્તારોમાં સાફસફાઈમાં વધારો થયો છે. તેમણે કહ્યું હતું કે, સ્વચ્છતાને જન આંદોલન બનાવવું પડશે અને આપણે બધાએ આ માટે કામ કરવું જોઈએ. પ્રધાનમંત્રીએ કહ્યું હતું કે, એક ભારત, શ્રેષ્ઠ ભારત પહેલ હેઠળ આપણને બધાને દેશના વિવિધ વિસ્તારોની સંસ્કૃતિ અને ક્ષમતાઓ વિશે જાણવાની અને તેની કદર કરવાની તક મળી છે.
પ્રધાનમંત્રીએ પૂર્વ પ્રધાનમંત્રી શ્રી એચ ડી દેવગૌડા સાથે વાતચીત કરી

પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રી એચ ડી દેવગૌડા સાથે વાતચીત કરી હતી અને તેમના તથા તેમના પત્નીના ખબરઅંતર પૂછ્યા હતા. પ્રધાનમંત્રીએ એક ટ્વીટમાં કહ્યું, ‘પૂર્વ પ્રધાનમંત્રી @
મંત્રીમંડળને અક્ષય ઊર્જામાં ભારત અને સ્પેન વચ્ચે સહકાર સ્થાપિત કરવા બંને દેશો વચ્ચે થયેલા એમઓયુની જાણકારી આપવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળને અક્ષય ઊર્જામાં ભારત-સ્પેન વચ્ચે સહકાર માટે બંને દેશો વચ્ચેનાં સમજૂતીકરાર (એમઓયુ) અંગે જાણકારી આપવામાં આવી છે. આ એમઓયુ પર સ્પેનમાં 30 મે, 2017નાં રોજ હસ્તાક્ષર થયાં હતાં. આ એમઓયુ કુશળતા અને માહિતીનાં નેટવર્કનાં આદાનપ્રદાન સાથે બંને દેશો વચ્ચે દ્વિપક્ષીય સહકારને મજબૂત કરવામાં મદદ કરશે. બંને દેશોનો ઉદ્દેશ પારસ્પિક સમાન લાભ અને આદાનપ્રદાનનાં આધારે નવી અને અક્ષય ઊર્જાનાં મુદ્દા પર ટેકનિકલ દ્વિપક્ષીય સહકારને પ્રોત્સાહન આપવા અને વધારવા સહકારી સંસ્થાગત સંબંધ સ્થાપિત કરવાનો છે. આ એમઓયુમાં સહકારનાં ક્ષેત્રો સાથે સંબંધિત બાબતોની સમીક્ષા કરવા, તેનાં પર નજર રાખવા અને ચર્ચાવિચારણા કરવા સંયુક્ત કાર્યકારી સમિતિની સ્થાપના કરવાની દરખાસ્ત રજૂ કરવામાં આવી છે.
પ્રધાનમંત્રીએ પૂજ્ય દલાઈ લામાને તેમના 86મા જન્મદિન નિમિત્તે અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ પૂજ્ય દલાઈ લામાને તેમના 86મા જન્મદિન નિમિત્તે અભિનંદન પાઠવ્યા હતા. પ્રધાનમંત્રીએ એક ટ્વીટમાં કહ્યું હતું, ‘પૂજ્ય @
હોંગકોંગના વિશિષ્ટ વહીવટી ક્ષેત્ર (એસએઆર)ના ચીફ એક્ઝિક્યુટિવ શ્રી સી વાય લ્યુંગ પ્રધાનમંત્રીને મળ્યા

હોંગકોંગના વિશિષ્ટ વહીવટી ક્ષેત્રના ચીફ એક્ઝિક્યુટિવ શ્રી સી વાય લ્યુંગ આજે પ્રધાનમંત્રી શ્રી નરેન્દ્ર મોદીને મળ્યા હતા. પ્રધાનમંત્રી શ્રીએ શ્રી સી વાય લ્યુંગનું તેમની ભારતની પ્રથમ સત્તાવાર મુલાકાત પર અભિવાદન કર્યું હતું અને એવી આશા વ્યક્ત કરી હતી કે તેમની મુલાકાત ભારત અને હોંગ કોંગ વચ્ચે વેપાર, રોકાણ અને પ્રવાસનનાં જોડાણોને વધુ મજબૂત બનાવશે. શ્રી સી વાય લ્યુંગે પ્રધાનમંત્રી શ્રીને ભારતમાં હોંગકોંગ-સ્થિત કંપનીઓ બાબતે તેમને ભારે રસ હોવાનું જણાવ્યું હતું. પ્રધાનમંત્રી શ્રી અને શ્રી સી વાય લ્યુંગ ખાસ કરીને નાણાંકીય સેવાઓના ક્ષેત્રે દ્વિપક્ષીય આર્થિક સહકાર વધુ મજબૂત કરવા તેમજ શિક્ષણ ક્ષેત્રે સહયોગ વધારવા સંમત થયા હતા.
પ્રધાનમંત્રી એ શ્રી અટલ બિહારી વાજપાયીને તેમના જન્મ દિવસે શુભેચ્છા પાઠવી.

પ્રધાનમંત્રી શ્રી નરેન્દ્ર મોદીએ શ્રી અટલ બિહારી વાજપેયીને તેમના જન્મ દિવસ પર શુભેચ્છા પાઠવી હતી. પ્રધાનમંત્રીએ કહ્યું કે “આપણા સૌથી પ્રિય અને સૌથી આદરણીય અટલજીના જન્મ દિવસે શુભેચ્છા. હું પ્રાર્થના કરું છું કે તેઓ તંદુરસ્ત સ્વાસ્થ્ય અને લાંબુ જીવન જીવે. અટલજીની અનુકરણી સેવા અને નેતૃત્વથી ભારતના વિકાસ પથ પર ખૂબ જ સકારાત્મક અસર થઈ છે. તેમનું મહાન વ્યક્તિત્વ પસંદ પડી જાય તેવું છે.”
પ્રધાનમંત્રીએ ભગતસિંહ, રાજગુરુ અને સુખદેવને તેમના શહીદ દિવસ પર શ્રદ્ધાસુમન અર્પણ કર્યા

પ્રધાનમંત્રી શ્રી નરેન્દ્ર મોદીએ શહીદ દિવસ પર ભગતસિંહ, રાજગુરુ અને સુખદેવને શ્રદ્ધાસુમન અર્પણ કર્યા છે. પ્રધાનમંત્રીએ કહ્યું હતું કે, “ભગતસિંહ, રાજગુરુ અને સુખદેવને તેમના શહીદ દિવસ પર શત શત નમન. ભારત તેમના સાહસ અને બલિદાનને હંમેશા યાદ રાખશે.”
પ્રધાનમંત્રીએ વિશ્વ પર્યાવરણ દિવસ નિમિત્તે લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ વિશ્વ પર્યાવરણ દિવસ નિમિત્તે લોકોને શુભકામનાઓ પાઠવી છે. પ્રધાનમંત્રીએ કહ્યું, “વિશ્વ પર્યાવરણ દિવસની શુભેચ્છા. ચાલો સૌ સાથે મળી, એ સુનિશ્ચિત કરીએ કે આપણી આવનારી પેઢી સ્વચ્છ અને હરિયાળી પૃથ્વી પર પ્રકૃતિ સાથેની સંવાદિતા સાથે જીવે.”
પ્રધાનમંત્રીને કેન્દ્ર પ્રાયોજિત યોજનાઓની તર્કસંગત વ્યાખ્યા પર મુખ્યમંત્રિઓના ઉપસમૂહનો રીપોર્ટ સોંપાયો

કેન્દ્ર પ્રાયોજિત યોજનાઓની તર્કસંગત વ્યાખ્યા પર મુખ્ય મંત્રિઓના ઉપ સમૂહ તરફથી મધ્યપ્રદેશના મુખ્યમંત્રી શ્રી શિવરાજસિંહ ચૌહાણે આજે (27 ઓક્ટોબર, 2015) પ્રધાનમંત્રી શ્રી નરેન્દ્ર મોદીને કેન્દ્ર પ્રાયોજિત યોજનાઓ (સીએસએસ)ની તર્કસંગત વ્યાખ્યા પર મુખ્યમંત્રિઓના ઉપ સમૂહનો અંતિમ રીપોર્ટ સોંપ્યો. ઉપ સમૂહમાં મધ્યપ્રદેશ, અરુણાચલ પ્રદેશ, જમ્મુ-કાશ્મીર, ઝારખંડ, કેરળ, મણિપુર, નાગાલેન્ડ, રાજસ્થાન, તૈલંગાણા, ઉત્તરપ્રદેશના મુખ્યમંત્રી તથા આંદામાન અને નિકોબાર દ્વીપ સમૂહના ઉપ રાજ્યપાલનો સમાવેશ છે. આ અવસર પર અરુણાચલ પ્રદેશ, જમ્મૂ-કાશ્મીર, ઝારખંડ, મણિપુર, રાજસ્થાન, તેલંગાણાના મુખ્યમંત્રી તથા આંદામાન અને નિકોબાર દ્વીપ સમૂહના ઉપ રાજ્યપાલ ઉપસ્થિત હતા. પ્રધાનમંત્રીએ મુખ્યમંત્રિઓના પ્રયાસોની સરાહના કરી.